stanford-oval/wikipedia huggingface dataset:
סופר מריו לנד 2: 6 מטבעות הזהב
הערות שוליים

↑  Oxford, David (1 בפברואר 2008). "The History of Wario: Part 1". Kombo. אורכב מ-המקור ב-3 ביוני 2008. נבדק ב-17 באוקטובר 2021. {{cite web}}:  (עזרה)
1 2  Super Mario Land 2 - Six Golden Coins manual Accessed April 29, 2022
1 2  Mugleston, Alex (2021-11-12). "Super Mario Land 2: 6 Golden Coins - One of the Best Game Boy Games Ever Made". GameSpew (באנגלית בריטית). נבדק ב-2022-09-06.
↑  "Planet3DS.de - Super Mario Land 2: 6 Golden Coins - Nintendo eShop Spiel". www.planet3ds.de. נבדק ב-2022-09-06.
↑  "The 10 Best Game Boy Games".
↑  "Super Mario Land 2: 6 Golden Coins". Nintendolife.com. נבדק ב-2011-09-25.
| --- | --- |
בקרת זהויות :  MusicBrainz work: 9c1a4dd6-0d81-41a2-ba7b-c31855cf0ebf
נמל התעופה של מטרופולין דטרויט

נמל התעופה של מטרופולין דטרויט (באנגלית: Detroit Metropolitan Wayne County Airport;‏ IATA:‏ DTW,‏ ICAO:‏ KDTW), הנקרא בדרך כלל נמל התעופה מטרו דטרויט, דטרויט מטרו, נמל התעופה מטרו, או פשוט DTW, הוא נמל תעופה בין-לאומי גדול בארצות הברית המשתרע על פני כ-20 קמ"ר  וממוקם ברומולוס (אנ'), מישיגן. זהו נמל התעופה הבין-לאומי העיקרי המשרת את דטרויט והוא נמל התעופה העמוס ביותר של מישיגן. התוכנית הלאומית של מנהל התעופה הפדרלי (FAA) למערכות שדות תעופה משולבות לשנים 2017–2021 הגדירה אותו כמתקן שירות מסחרי ראשי מרכזי.
נמל התעופה הוא בסיס פעולה מרכזי עיקרי של דלתא איירליינס ומהווה גם בסיס עבור ספיריט איירליינס.   DTW משמש כשער הכניסה הראשי של דלתא לאסיה ממזרח ארצות הברית. לנמל התעופה יש שירות ל-30 יעדים בין-לאומיים ושירות ל-39 מדינות ברחבי ארצות הברית. מופעל על ידי רשות שדות התעופה של מחוז ויין (אנ'), לנמל התעופה יש שישה מסלולים, שני טרמינלים ו-129 שערים פועלים. לנמל התעופה של מטרופולין דטרויט יש מתקני תחזוקה המסוגלים לתת שירות ולתקן מטוסים גדולים כמו הבואינג 747-400.
DTW משרת את מטרופולין דטרויט; את אזור טולדו, אוהיו, הנמצא כ-64 ק"מ (40 מיילים) דרומה; אזור אן ארבור ממערב; ווינדזור, אונטריו ; ודרום מערב אונטריו בקנדה. מנמל התעופה יש טיסות ללמעלה מ-140 יעדים ונבחר לנמל התעופה הגדול הטוב ביותר בארצות הברית בשביעות רצון הלקוחות על ידי JD Power & Associates ב-2010, 2019 ו-2022.
מבט דרומה לאורך טרמינל מקנמרה ב-DTW ב-(8/4/2020). בתמונה ניתן לראות מטוסים מסוגי CRJ-900, A321, 737-900ER, A319 ו-A220.
האנגר תחזוקה של ספיריט איירליינס ב-DTW
מתחם הסרת הקרח ב-DTW עם מטוס A321 של דלתא ממריא ברקע
מתקנים > טרמינל אדוארד ה. מקנמרה

לנמל התעופה של מטרופולין דטרויט יש 4 מתחמים עם סך של 129 שערים. טרמינל מקנמרה, הידוע גם בשם נורת'ווסט וורלד-גייטוואי, נפתח ב-24 בפברואר 2002. עוצב על ידי סמית' גרופ (אנ') ונבנה על ידי האנט קונסטרקשן גרופ (אנ').טרמינל מקנמרה החליף את טרמינל דייווי הישן. לפני שנפתח, הטרמינל נודע כ"טרמינל מידפילד". הטרמינל משמש אך ורק את דלתא (שהתמזגה עם נורת'ווסט) ושותפות דלתא, אארומקסיקו ואייר פראנס. לטרמינל יש שלושה מתחמים, A, B, ו-C, המכילים 103 שערים עם חנויות ומסעדות במרכז מתחם A (המכונה מרכז הקישור), וגם בכל רחבי המתחמים. הוא מכיל חמישה טרקליני "דלתא סקיי קלאב" הממוקמים ברחבי מתחם A, ואחד הממוקם בין מתחמים B ו-C.  באורך כ-1.6 ק"מ (מייל אחד), מתחם A בטרמינל מקנמרה הוא מתחם נמל התעופה השני הארוך ביותר בעולם (הארוך ביותר הוא בטרמינל 1 של נמל התעופה הבין-לאומי של קנסאי ביפן). בנוסף לשבילים הנעים המרווחים לאורכו של כל מתחם, למתחם A יש מסיעון, חשמלית האקספרס. היא מסיע נוסעים בין כל קצה של מתחם A בקצת יותר משלוש דקות. החשמליות מגיעות כמעט בו-זמנית לתחנת הטרמינל, בנקודת האמצע של המתחם ויוצאות בכיוונים מנוגדים לתחנה הצפונית ולתחנה הדרומית, ואז חוזרות. טרמינל מקנמרה פתח מתקן חדש למיון מזוודות באוקטובר 2008, אשר שיפר את הסינון של המטען באמצעות 14 התקני מערכת זיהוי נפצים חדשים לאורך מערכת מסועים אוטומטית לחלוטין. נורת'וווסט איירליינס אמרה כי היא הפחיתה את כמות המטען האבוד, והיא שיפרה את העמידה בזמנים של הכבודה להגיע לטיסה שלהם.
מלון AAA בעל ארבעה כוכבים מרשת ווסטין (אנ'), רשת מלונות בת של מריוט העולימת, אשר מחובר למתחם A. בנוסף, אורחים במלון שאינם טסים יכולים לקבל כרטיס כניסה למתחמים לביקור בחנויות ובמסעדות, המכונה הרשאת גישה לנמל תעופה לעסקים מסחריים מעבר לשיקוף הביטחוני. אורחים רשומים חייבים לעבור את אותו תהליך אבטחה ותהליך סינון TSA כמו נוסעים הטסים כדי לגשת לאזור הטרמינל. נמל התעופה הבין-לאומי דאלאס/פורט וורת' הוא נמל התעופה הנוסף היחיד שמשתתף בתוכנית זו.
מתקנים > טרמינל אוונס (לשעבר טרמינל צפון)

טרמינל וורן קליג' אוונס, שנודע בעבר כ"הטרמינל הצפוני", תוכנן על ידי גנסלר (אנ') ונבנה על ידי וולברידג'/ברטון מלואו במיזם משותף, אשר נפתח ב-17 בספטמבר 2008, כתחליף לטרמינלים הישנים (ברי וסמית'), ששיכנו את כל חברות תעופה שאינן שייכות לברית סקאיי טים. בעבר הוא נודע בתור הטרמינל הצפוני עד ששמו שונה בשנת 2022.  בתחילה, רשות שדות התעופה של מחוז ויין (אנ') ביקשה הצעות לזכויות השם של הטרמינל הצפוני. לאחר שנתיים ללא הצעות מוצלחות, המאמץ פסק והשם "הטרמינל הצפוני" נשאר. הטרמינל מכיל כיום את כל חברות התעופה שאינן שייכות לברית סקאיי טים הטסות לנמל התעופה ונחשב כמתחם D. (המתחמים A, B ו-C ממוקמים בטרמינל מקנמרה) למתחם יש 29 שערים, שניים מהם נפתחו באמצע 2009 כדי להכיל מטוסים רחבי גוף בין-לאומיים. שני השערים לא היו שמישים בפתיחת הבניין מכיוון שהם היו קרובים מאוד למתחם C של טרמינל סמית', שנהרס לאחר שהפעילות עברה למתקן החדש. הטרמינל כולל ארבעה מקטעים ארוכים של שבילים נעים במפלס ההמראות ושביל נע נוסף במפלס התחתון, עבור נוסעים בין-לאומיים הנוחתים לגשת לאזור שירותי הפיקוח הפדרליים.
חברות תעופה שמשתמשות בטרמינל זה כוללות את אייר קנדה, אלסקה, אמריקן, אמריקן איגל (אנ'), פרונטיר, ג'ט בלו, לופטהנזה, רויאל ג'ורדניאן, סאות'ווסט, ספיריט, יונייטד, יונייטד אקספרס (אנ'), וכל החברות שאינן שייכות לברית התעופה סקאיי טים ולא בעלות-ברית של דלתא.
סטטיסטיקה > יעדים מובילים

| דרגה | עִיר | נוסעים | חברות תעופה |
| --- | --- | --- | --- |
| 1 | ג'ורג'יה אטלנטה, ג'ורג'יה | 804,000 | דלתא, ספיריט, פרונטיר |
| 2 | פלורידה אורלנדו פלורידה | 608,000 | דלתא, סאות'ווסט, ספיריט, פרונטיר |
| 3 | נבדה לאס וגאס, נבאדה | 505,000 | דלתא, סאות'ווסט, ספיריט, פרונטיר |
| 4 | מדינת ניו יורק ניו יורק-לה גוארדיה, ניו יורק | 444,000 | אמריקן, דלתא, ספיריט |
| 5 | קליפורניה לוס אנג'לס, קליפורניה | 438,000 | דלתא, ספיריט |
| 6 | טקסס דאלאס/פורט וורת', טקסס | 433,000 | אמריקן, דלתא, ספיריט |
| 7 | קולורדו דנבר, קולורדו | 410,000 | דלתא, יונייטד, סאות'ווסט, ספיריט, פרונטיר |
| 8 | פלורידה פורט לודרדייל, פלורידה | 377,000 | דלתא, ספיריט |
| 9 | אילינוי שיקגו-או'הייר, אילינוי | 365,000 | אמריקן, דלתא, יונייטד |
| 10 | אריזונה פיניקס-סקיי הרבור, אריזונה | 362,000 | אמריקן, דלתא, סאות'ווסט, ספיריט, פרונטיר |
| דרגה | נמל תעופה | נוסעים | חברות תעופה |
| --- | --- | --- | --- |
| 1 | הולנד אמסטרדם, הולנד | 347,856 | דלתא |
| 2 | צרפת פריז-שארל דה גול, צרפת | 314,063 | אייר פראנס, דלתא |
| 3 | מקסיקו קנקון, מקסיקו | 306,594 | דלתא, ספיריט, פרונטיר |
| 4 | קנדה טורונטו, קנדה | 153,619 | אייר קנדה, דלתא |
| 5 | גרמניה פרנקפורט, גרמניה | 145,448 | דלתא, לופטהנזה |
| 6 | קוריאה הדרומית סיאול-אינצ'ון, קוריאה הדרומית | 130,620 | דלתא |
| 7 | קנדה מונטריאול-טרודו, קנדה | 128,873 | אייר קנדה, דלתא |
| 8 | הממלכה המאוחדת לונדון-הית'רו, הממלכה המאוחדת | 115,796 | דלתא |
| 9 | מקסיקו מקסיקו סיטי-בניטו חווארז, מקסיקו | 72,619 | דלתא |
| 10 | גרמניה מינכן, גרמניה | 50,340 | דלתא |
סטטיסטיקה > נתח שוק של חברות תעופה

| דרגה | חברת תעופה | נוסעים | נתח שוק |
| --- | --- | --- | --- |
| 1 | דלתא איירליינס | 14,871,000 | 57.13% |
| 2 | ספיריט איירליינס | 2,900,000 | 11.14% |
| 3 | סקייווסט איירליינס | 2,335,000 | 8.97% |
| 4 | אנדוור אייר (אנ') | 1,729,000 | 6.64% |
| 5 | אמריקן איירליינס | 1,051,000 | 4.04% |
| 6 | אחרות | 3,144,000 | 12.08% |
סטטיסטיקה > תנועה שנתית

| שנה | נוסעים | שנה | נוסעים | שנה | נוסעים |
| --- | --- | --- | --- | --- | --- |
| 1995 | 28,298,215 | 2005 | 36,383,514 | 2015 | 33,440,112 |
| 1996 | 27,408,666 | 2006 | 35,972,673 | 2016 | 34,401,254 |
| 1997 | 30,732,871 | 2007 | 36,013,478 | 2017 | 34,701,497 |
| 1998 | 30,803,158 | 2008 | 35,135,828 | 2018 | 35,236,676 |
| 1999 | 33,967,819 | 2009 | 31,357,388 | 2019 | 36,769,279 |
| 2000 | 35,535,080 | 2010 | 32,377,064 | 2020 | 14,105,007 |
| 2001 | 32,631,463 | 2011 | 32,406,159 | 2021 | 23,610,765 |
| 2002 | 32,477,694 | 2012 | 32,242,473 | 2022 | 28,160,572 |
| 2003 | 32,738,900 | 2013 | 32,389,544 |  |  |
| 2004 | 35,229,705 | 2014 | 32,513,555 |  |  |
סיג'ין

סיג'ין (בערבית: سِجِّين; תעתיק מדויק: סג'ין) הוא מושג בתורת הגמול האסלאמית, הקשור לעונשם של הנידונים לגיהנום, אך ישנה מחלוקת על משמעותו המדויקת. המושג נזכר בקוראן, בסורת אל-מטפפין, פסוקים 7–9.
לטענת חלק מהתאולוגים, סיג'ין הוא מקום אשר נמצא בתחתית הגיהנום. אחרים סבורים שמדובר בספר שבו רשומים שמות האנשים שמיועדים לגיהנום.
הערות שוליים

↑  סורה 83 (סורת אל-מטפפין), פסוקים 7–9.
↑  Amir-Moezzi, Mohammad Ali., The spirituality of Shi'i Islam : beliefs and practices, London: I.B. Tauris, 2011
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
סיג

ערך זה עוסק בפסולת זגוגית מתהליך הצריפה לייצור מתכות. אם התכוונתם למשמעות אחרת, ראו .
מעבר דרך ערימת סיגים בקלרקדייל שבאריזונה, ובו נראות השכבות המקופלות החלודות אשר תומכות במבנה עקב תכונות האיחוי שלהן.
הסרת הסיגים בייצור ברזל. חריט עץ משנת 1873
סיג הוא פסולת זגוגית מתהליך הצריפה לייצור מתכות. חומר בעל תכונות מאחות המאפשרות שימוש כמלט.
מתכות המצויות בהישג יד בטבע, לרוב אינם חומר יסוד אחד (הנקרא 'טהור') אלא מעורבים עם מתכות אחרות. בתהליך הצריפה בחום גבוה, ניתן לבודד במידה רבה את המתכת הרצויה, וחומרי הפסולת מהתהליך נקראים 'סיגים'. בתהליך הצריפה מקובל להוסיף מחמצנים שונים על מנת לשלוט בהרכב הסיגים, ובכך לשלוט בתהליך הצריפה והזיקוק, וכן כדי להגן על הציפוי הפנימי של הכבשן.
בצריפת נחושת, כסף ועופרת - מקובל להרחיק את שאריות הברזל והסיליקה (צורן דו-חמצני), כסיגים, בעוד שבצריפת ברזל, מתוך השתדלות על שמירת הברזל, מרחיקים בעיקר מלחי סידן, צורן, חמרן ומגנזיום. בשעת הוצאת הסיגים מהכבשן שופכים עליו מים, המקררים אותו בבת אחת מחום של כ-1,430° צלזיוס, מתחיל שלב ההתגבשות, הכולל שרשרת תגובות כימיות שמביאים את הסיגים לתכונתם המאחה. החומר עם המים מובל בתעלות על אגן, שם המים מסוננים ומושבים למערכת, והסיגים, הנראים כמו גרגרי חול ים, נותרים בו. נהוג כיום לגרוס סיגים אלו ולהכין ממנו אבקת מלט.
בעת העתיקה חומר דמוי זכוכית ירוקה או כחולה שהתגבש על גבי הסיגים מתהליך הנחושת, הותך ושימש בתעשיית הזכוכית והתכשיטים, וכן שימש כאבקה בתערובת צביעה, לצורך צביעתם של כלי חרס וחרסינה. שימושים מסוגים אלו נמצאו בעתיקות מצרים.
כיום, סיגים משמשים בתעשיית המלט בעיקר בתערובת עם צמנט פורטלנד. תוספת הסיגים מקטין את חדירת המים במלט, ומגביר את חוזקו לאורך זמן. השימוש בסיגים נחשב לידידותי לסביבה, בכך שמדובר במיחזור - שימוש בפסולת כחומר גלם.
הערות שוליים

| --- | --- |
בקרת זהויות :  GND: 4052572-7  NDL: 00566664
ספוגנים

| ספוגנים |
| --- | --- |

מיון מדעי
ממלכה:: בעלי חיים
תת־ממלכה:: פרזואה   Parazoa
מערכה:: ספוגיים
מחלקה:: ספוגנים
שם מדעי
 Demosponge ‏Sollas, 1885
ספוגנים (שם מדעי: Demosponge; נקראים גם צורניים) הם הקבוצה הגדולה ביותר במערכת הספוגים. הספוגאים בעלי שלד העשוי מאוסף של מחטי שלד עשויות סיבי חלבון ספונגין (מודיפיקציה של קולגן) ו\או צורן דו-חמצני. במינים של ספוגנים עם מחטים צורניות, הן שונות בצורתן ממחטי הספוגים מסוג זכוכנים שדומים להם מבחינות אחרות (במילים אחרות, צורת המחטים משמשת על מנת להבחין בין הקבוצות). הספוגנים מהווים 90 אחוז ממיני הספוגים ולכולם מבנה גוף מסוג לויקון.
הסדרות בקבוצה מגוונות מאוד וכוללות כמה ספוגים גדולים. רובם שוכני-ים, אך כמה חיים בסביבת מים מתוקים. לכמה מינים צבעים עזים, וישנה שונות רבה במבנה גופם. המינים הגדולים ביותר, גובהם מעל מטר אחד. הם מתרבים ברבייה מינית והן ברבייה אל-מינית. מחלקה זו כוללת מינים רבים ביניהם ניפאטס דיגיטליס, ספונגילה לאקוסטריס ופולימסטיה בולטיפורמיס.
סליל (צורה גאומטרית)

סליל (באוריינציית יד-ימין) המתואר על ידי (cos(t), sin(t), t) מ t=0 ועד t=4π. החצים מסמנים כיוון גדילה של t.
סליל (באנגלית: Helix) היא צורה גאומטרית המתוארת על ידי עקומה חלקה במרחב אשר לה תכונה המגדירה שהמשיק בכל נקודה יוצר זווית קבועה עם ישר הנקרא ה"ציר".
דוגמאות נפוצות הן הצורה המוכרת ביותר של קפיץ או מסעד היד במדרגות ספירליות.
מולקולת ה-DNA מורכבת משני סלילים שזורים וכן חלבונים רבים בעלי תתי מבנים בצורת סליל הקרויים "סליל אלפא".
תיאור מתמטי

במתמטיקה, סליל הוא יריעה 1-ממדית במרחב התלת־ממדי. ניתן לתאר סליל בהרבה צורות פרמטריות, אך הפשוטה מביניהם היא:
או בקואורדינטות גליליות:
עבור  t\in [0,T] אורך המסילה הוא  T\cdot {\sqrt {2}}.
דוגמאות

סליל המורכב מרכיבי סינוס בצירים X ו Y.
ספוטיים

| ספוטיים |
| --- | --- |
 עץ הספוטה (Pouteria sapota) - עץ בעל פרי אכיל מדרום אמריקה, מקור שם המשפחה
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אברשאים
משפחה:: ספוטיים
שם מדעי
 Sapotaceae ‏ז'יסייה, 1789

ספוטיים (שם מדעי: Sapotaceae) היא משפחת בעלי פרחים מסדרת האברשאים. במשפחה כ-800 מינים של עצים ושיחים ירוקי-עד הנפוצים לרוב ברחבי האזור הטרופי כולל אסיה הטרופית,אמריקה הטרופית ואפריקה הטרופית.
רבים מבני המשפחה מניבים פרי הראוי למאכל אדם, או בעלי שימוש כלכלי כלשהו. לדוגמה: פרי הפלא (סינסֶפּאלוּם דוּלסיפיקוּם, או בשמו המדעי: Synsepalum dulcificum), צמח השיה (ממנו מופקת חמאת שיה), הקניסטל ועץ הארגן שמזרעיו מופק שמן ורבים אחרים.
מקור שם המשפחה הוא משפת הנאוואטל למין ממשפחה זו, שם שתועתק ללטינית בידי ליניאוס, אם כי הגדרת המשפחה נעשתה בידי אנטואן-לורן דה ז'יסייה.
הסוף!
סארה (מחוז)

מחוז סארה (באסטונית: Saare maakond, "מחוז האי") הוא אחד מבין 15 מחוזות אסטוניה. נפוץ מאוד השימוש בשם סארמאה (Saaremaa), משום שזה שם האי עליו הוא ממוקם. המחוז כולל את האי סארמאה, האי הגדול ביותר באסטוניה, ומספר איים קטנים יותר מסביב. מימי המחוז גובלים במחוז לאנה ממזרח ובמחוז היו מצפון.
היסטוריה

בשנת 1950 פורק מחוז סארה לשני ראיונים – קורסארה במערב ואוריסארה במזרח. שנתיים לאחר מכן שונה שמו של ראיון קורסארה לקינגיספ.
בשנת 1959 צורף ראיון אוריסארה במזרח האי לראיון קינגיספ. בינואר 1990 שונה השם פעמיים – קודם למחוז קינגיספ ולבסוף למחוז סארה.
גאוגרפיה

האיים הגדולים במחוז הם סארמאה, מוהו, רוהנו, אברוקה ווילסאנדי. ישנם 570 קמ"ר של שטחים חקלאיים במחוז. ממוצע הטמפרטורה השנתי עומד על 6°C וכמות המשקעים הממוצעת היא 590 מ"מ בשנה.
במערב האי נמצא רכס גבעות נמוכות באורך כ-50 קילומטרים וברוחב של כ-25 קילומטרים. הרכס מזדקר לגובה מקסימלי של 54 מטרים מעל פני הים.
בדרום האי, בנפות ואליאלה ופיכטלה, שוכנת שמורת הטבע לאידוואכה (Laidevahe).
במערב האי, בנפות קיהלקונה ולמאנדה, שוכנת שמורת הטבע וילסאנדי, הכוללת גם כמאה איונים ואת כל שטחו של האי וילסאנדי ומכסה שטח כולל של מעל 237 קילומטרים רבועים.
אוכלוסייה

לפי נתונים משנת 2006 הורכבה האוכלוסייה מן הקבוצות האתניות הבאות:
אסטונים – 98.3%
רוסים – 1.0%
אחרים – 0.7%
ממשלת המחוז

בראש כל מחוז עומדת ממשלת המחוז (maakonnavalitsus) הנשלטת בידי מושל (maavanem), אשר ממונה בידי הממשלה לקדנציה בת חמש שנים. משנת 2017 משמש יאן לייווטגייה כמושל המחוז.
ממשלת המחוז > מושלי המחוז

1990–1991: אנטס טאמלכט (Ants Tammleht)
1992–2003: יורי סאר (Jüri Saar)
2006–2010: טומאס קזמאה (Toomas Kasemaa)
2011–2017: קאידו קאסיק (Kaido Kaasik)
–2017: יאן לייווטגייה (Jaan Leivategija)
נפות והרכב מנהלי

במחוז עיר אחת, 9 רשויות מקומיות (alevik) ו-490 כפרים.
המחוז מפוצל ל-3 נפות כפריות (vallad):
מוהו
סארמאה (נפה) (Saaremaa vald)
רוהנו
נפות והרכב מנהלי > נפות לשעבר

עד לרפורמה המנהלית באוקטובר 2017 מנה המחוז 17 נפות, מתוכן 1 עירונית והשאר כפריות.
נפה עירונית:
קורסארה
נפות כפריות:
אוריסארה
ואליאלה
טורגו
ליימיאלה
לייסי
למאנדה
מוסטיאלה
סאלמה
פיהטלה
פיידה
קארלה
קארמה
קיהלקונה
רוהנו
ראו גם

סארמאה
דגל מחוז סארה
סמל מחוז סארה
החלוקה לנפות בין השנים 1999-2014
סנטה מריה אין טרסטוורה

| --- | --- |

 מידע כללי
 סוג:  כנסייה קתולית, בזיליקה זוטרה 
 על שם:  מרים, אם ישו 
 כתובת:  טרסטוורה 
 מיקום:  עיריית רומא 
 מדינה:  איטליה 
 הקמה ובנייה
 תקופת הבנייה:  ? – המאה ה־12
 תאריך פתיחה רשמי:  המאה ה־12 
 אדריכל:  קרלו פונטנה 
 סגנון אדריכלי:  אדריכלות רומנסקית 
 מידות
 אורך:  56 מ' 
 רוחב:  30 מ' 
 קואורדינטות:  41°53′22″N 12°28′11″E﻿ / ﻿41.889444°N 12.469722°E﻿ / 41.889444; 12.469722
 אתר רשמי
  (למפת רומא מוגדלת) סנטה מריה אין טרסטוורה(למפת רומא רגילה) סנטה מריה אין טרסטוורה
 
סנטה מריה אין טרסטוורה (באיטלקית: Santa Maria in Trastevere) היא בזיליקה הנמצאת ברובע טרסטוורה של העיר רומא, בירת איטליה. הכנסייה, שנבנתה בשנת 340, היא אחת העתיקות בכנסיות רומא, וככל הנראה הכנסייה הראשונה בה נערכו טקסים דתיים נוצריים ובהם טקס המיסה בגלוי.
היסטוריה

כנסייה זו היא החשובה בכנסיות טרסטוורה ואחת החשובות בכנסיות רומא. כתובת על כיסא הבישוף בכנסייה מציינת כי זו הכנסייה הראשונה ברומא אשר הוקדשה למרים (אולם בפועל זו הכנסייה השנייה - אחרי בזיליקת סנטה מריה מג'ורה). הכנסייה הראשונה שהוקמה במיקום זה, הוקמה בבית פרטי של משפחה נוצרית בשנת 220 על ידי האפיפיור קליקסטוס הראשון (קליקסטוס הקדוש). המבנה בו הוקמה הכנסייה ניתן לאפיפיור על ידי הקיסר הרומי אלכסנדר סוורוס בעקבות סכסוך על הקרקע בין משפחה נוצרית ובעלי טברנה שעמדה במקום ואשר שמשה מעון לחיילים שפרשו. הקיסר העדיף שיוקם במקום בית תפילה באומרו על פי הכתוב בליבר פונטיפיקליס: "אני מעדיף ש(המקום) יהיה שייך לאלה המכבדים את אלוהים, יהא פולחנם אשר יהא".
בשנת 340 הקים האפיפיור יוליוס הראשון כנסייה חדשה באתר, והוא נחשב לכהן הדת של הכנסייה - ובהתאם היא נקראה "טיטולוס יוליי". הכנסייה היא אחת מ-25 מחוזות הכנסייה המקוריים של העיר רומא, וככל הנראה בכנסייה זו נערך טקס המיסה הראשון שנערך בגלוי ולא בהיחבא בעיר רומא.
הכנסייה שופצה במאה החמישית ובמאה השמינית ונבנתה מחדש על יסודותיה המקוריים בין השנים 1140–1143 בהוראת האפיפיור אינוקנטיוס השני. בעת השיפוץ במבנה ניבנו 22 עמודי גרניט עם כותרות יוניות וקורינתיות שנלקחו מאתרים עתיקים ברחבי רומא, ובין היתר ממרחצאות קרקלה. במהלך המאה ה-19 התברר כי חלק מהעמודים כוללים עיטורים של האלים איסיס, סראפיס והרפוקרטס - ובהוראת האפיפיור פיוס התשיעי, בשנת 1870 הוסרו הדמויות הפגניות מחזית הכנסייה. השיפוץ שנערך בתקופת אינוקנטיוס שמר על צורתה המקורית של הכנסייה.
בשנת 1291 עוטרה הכנסייה בפסיפסים מעשי ידי פייטרו קווליני. הפסיפסים מתארים את חייה של מרים הבתולה. בשנת 1617 נוסף פסיפס נוסף מעשה ידי דמניקו זאמפיירי המתאר את עלייתה של מרים לשמים.
חזית הכנסייה הנוכחית נבנתה על ידי קרלו פונטנה בשנת 1702. פונטנה החליף את החזית שכללה גג רעפים (כפי שניתן לראות באיור משמאל), בחזית עם אכסדרת עמודים, וכן הציב בחזית הכנסייה מזרקה מתומנת (המזרקה שבנה פונטנה החליפה מזרקה קדומה שעמדה במקום, המופיעה כבר במפה משנת 1472.
בכנסייה מוחזקים שרידים קדושים של אפולוניה הקדושה (ובהם ראשה של הקדושה), וכן קבור בכנסייה האפיפיור קליקסטוס הראשון.
גלריה

חזית הכנסייה. פסיפס מהמאה ה-12 המתאר את מרים אם ישו מחזיקה בידה את ישו התינוק, וסביבה עשר נשים המחזיקות מנורות.
תיאור הכנסייה מהמאה ה-17. תחריט מעשה ידי ג'. ב. פאלדה.
פסיפסים על האפסיס של הכנסייה מהמאה ה-13, ככל הנראה מעשה ידי פייטרו קווליני
חזית הכנסייה בלילה
הערות שוליים

↑  מפות משנת 1472 המציגה את הכנסייה ואת המזרקה בחזיתה
| --- | --- |
בקרת זהויות :  NLI: 987007568401505171  GND: 4424041-7  LCCN: nr90004462  VIAF: 124761484   WorldCat (עם VIAF): 124761484
סליים רנצ'ר

סליים רנצ'ר (באנגלית: Slime Rancher) הוא משחק וידאו מסוגת משחקי ההרפתקאות שפותח והופץ על ידי אולפן המשחקים האמריקאי, Monomi Park. המשחק יצא לאור בגישה מוקדמת בינואר 2016 אך באופן רשמי לרוב הפלטפורמות ב-1 באוגוסט 2017. גרסת פלייסטיישן 4 שוחררה ב-21 באוגוסט 2018, וגרסת Nintendo Switch שוחררה ב-11 באוגוסט 2021.
משחק המשך, סליים רנצ'ר 2 (אנ'), שוחרר בגישה מוקדמת ב-22 בספטמבר 2022, שכיום נגיש לשימוש דרך Windows ו-Xbox Series X/S.
משחקיות

המשחק משוחק בעולם פתוח ומנקודת מבט בגוף ראשון. השחקן שולט בדמות בשם "ביאטריקס ליבו", שהגיע לכוכב "הרחק הרחק" לאחר שעזב את כדור הארץ וזאת כדי להיות חוואי בחוות סליים (אנ') ומטרתו לאסוף, לגדל, לחקור ולהאכיל סליימים. הסליים הם יצורים בעלי גוף עם הרכב הדומה לזה של ג'לטין ויש מינים שונים ורבים מהם ברחבי העולם.
ההיבט הכלכלי העיקרי של המשחק סובב סביב האכלת סליים בפריטי המזון המתאימים שבתמורה מייצרים "פלורטים" שאותם ניתן למכור בתמורה לכסף, שמשמש לרוב לרכישת שדרוגים לציוד או לבנייני החווה של החווה. פרט לסליים הוורוד הבסיסי, סליים יאכלו רק אחד משלושת סוגי המזון; פירות, ירקות או בשר. לכל מין של סליים יש מאכל מועדף, אם הם יאכלו את המזון הזה הם יפיקו 2 פלורטים ולא פלורט אחד. כדי לאגור את פריטי המזון וכדי לכלוא את הסליימים, הדמות הראשית משתמשת במעיין שואב שאיתו הם יכולים לאחסן את הדברים (עם זאת, הדמות יכולה לאחסן בתיק שלה רק מספר מוגבל של פריטים בכל פעם והם יהיו חייבים לחזור לחווה כדי לפרוק את הפריטים שנאספו לפני שהם יוכלו לאסוף פריטים אחרים). השחקן חייב לקנות ולשדרג מתחמים שונים כדי לאחסן את הסליימים והאוכל שהוא אוסף.
ניתן לשלב בין שני סוגים של סליים על ידי האכלת סליים בפלורטים של סליים ממין אחר. לאחר האכלתם, הם יגדלו בצורה ניכרת ויהיו מסוגלים ליצור את שני סוגי הפלורטים. עם זאת, כאשר סליים ישולב עם מין שלישי, הוא יהפוך למפלצת זדונית ושחורה בשם "טאר", שתאכל את כל הסליימים שמסביבו ואף עלולה לפגוע בשחקן. התזת מים על ה"טאר" תוכל להרוג אותו.
למרבית הסליימים יש גרסאות ענקיות של עצמם, שנמצאים בשלל נקודות ברחבי העולם. הם גדולים מאוד ובניגוד לסליימים הרגילים, הם נייחים וללא יכולת לזוז ממקומם. שחקנים יכולים להאכיל את הסליימים הענקיים במזון עד שהם יתפוצצו. לאחר שיתפוצצו, השחקן יוכל להשיג מהם גרסאות רגילות של הסליים מפתחות, טלפורטר ו"מפתח סליים", ששימוש בו יאפשר לשחקן גישה לאזורים חדשים שלא יכל להיכנס אליהם לפני כן.
פיתוח

פיתוח המשחק "Slime Rancher" החל בדירתו של יוצר המשחק, ניק פופוביץ'. מכיוון שפופוביץ' היה מעצב משחקים ולא מתכנת, הוא הסתמך על קוד מקור של אנשים אחרים כדי ליצור אב טיפוס של המשחק. בסופו של דבר הוא גייס את מייק תומאס כדי שיעזור לתכנת את המשחק. השניים עבדו על המשחק 8 שעות ביום. המשחק היה אמור לצאת לאור לאחר שנה, אך העבודה עליו התעכבה בשישה חודשים והוא יצא לאחר שנה וחצי.
הערות שוליים

↑  Diaz, Ana (13 ביוני 2021). "Slime Rancher 2 oozes out in 2022". Polygon. ארכיון מ-3 בפברואר 2022. נבדק ב-14 ביוני 2021. {{cite web}}:  (עזרה)
1 2  Klepek, Patrick (15 בינואר 2019). "How 'Slime Rancher' Made a Ton of Money And Stuck to 40-Hour Workweeks". www.vice.com (באנגלית). ארכיון מ-29 באוגוסט 2021. נבדק ב-21 בנובמבר 2021. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סליים רנצ'ר".
נקסטקום

| --- | --- |

 נתונים כלליים
 בורסה:  הבורסה לניירות ערך בתל אביב
 סימול:  נקסט
 מייסדים:  גיא ישראלי
 תקופת הפעילות:  1992–הווה (כ־32 שנים)
 מיקום המטה:  כפר יהושע 
 שליטה בחברה:  גיא ישראלי
 ענפי תעשייה:  תשתיות
 מוצרים עיקריים:  שירותי תכנון והקמה של קווי תקשורת, ומתקני אנרגיה סולארית
 שווי שוק:  82.1 מיליון ש"ח (10 באוקטובר 2024)
 הכנסות:  472 מיליון ש"ח (2023)
 רווח תפעולי:  32.8 מיליון ש"ח (2023)
 רווח:  17.2 מיליון ש"ח (2023)
 הון עצמי:  131 מיליון ש"ח (2023)
 סך המאזן:  366 מיליון ש"ח (2023)
 יו"ר:  יובל הררי
 מנכ"ל:  גיא ישראלי
  
 www.nextcomgroup.com
 
קבוצת נקסטקום היא חברה ציבורית הנסחרת בבורסה לניירות ערך בתל אביב. הקבוצה עוסקת בתכנון הנדסי הקמה ותחזוקה של תשתיות טלקום ורשתות תקשורת קווית ותקשורת אלחוטית.
היסטוריה

החברה הוקמה בשנת 1992 על ידי גיא ישראלי. בשנת 2006 הונפקה החברה בורסה לניירות ערך בתל אביב וגייסה סכום של כ-42 מיליון שקל, לפי שווי שוק של כ-61 מיליון שקל.
בשנת 2007, זכתה במכרז לביצוע תשתיות תקשורת עבור משרד הביטחון בהיקף של כ-120 מיליון שקל, כחלק של מהלך של הוצאת פעילות זאת, שהייתה מבוצעת על ידי חיל הקשר והתקשוב למיקור חוץ. חברה הבת "אנטנות הראל" (אותה רכשה בינואר 2007) גם זכתה באותה שנה בשני מכרזים של משרד הביטחון, בהיקף כולל של 21 מיליון שקל, להקמת תרנים ומגדלי תקשורת עבור צה"ל. בשנת 2011, זכתה במכרז נוסף לביצוע תשתיות תקשורת נתונים עבור משרד הביטחון, בהיקף של כ-70 מיליון שקל.
בשנת 2008,  זכתה בפרויקט ראשון ביבשת אפריקה.
במאי 2017, שוב דיווחה על זכייה במכרז בהיקף של 35 מיליון שקל עם משרד הביטחון, ובאוגוסט 2018 בחוזה נוסף בסך 100 מיליון שקל.
פעילות

במסגרת הקבוצה פועלות מספר חברות בנות, המתמחות בפעילויות הקמת תשתיות תקשורת ורשתות תקשורת, החל משלב האפיון, בחירת פתרון, תכנון, אספקת ציוד, יישום הרשת הפסיבית והאקטיבית ותפעול, תמיכה ותחזוקה.
נקסטקום עוסקת בקמת תשתיות תקשורת לשירותי נתונים, ובפרט נתוני שמע ווידאו, ופרויקטי רשתות NGN MPLS/IP, רשתות Wimax.
בשנת 2010, נכנסה החברה לתחום התשתיות לאנרגיה סולארית באמצעות חברה בת חדשה, נקסטקום אנרג'י.
בשנת 2018, זכתה יחד עם חברת מנרב, במכרז להקמת חוות טורבינות רוח בעמק הבכא עבור חברת אנלייט אנרגיה מתחדשת.